Tuomo Ylipulli

Tuomo Ylipulli (1965–2021) var en finsk skihopper.

Han debuterte i internasjonal sammenheng i Oberstdorf 30. desember 1982 med en 14.-plass. I de neste fem årene oppnådde han flere gode resultater, spesielt i skiflyging. Han tok bronse i junior-VM 1983 i Kuopio, og i VM i skiflyging 1986 i Bad Mitterndorf ble han nummer fem. I løpet av karrieren vant han ett renn i verdenscupen, avslutningsrennet i hoppuka i Bischofshofen 6. januar 1987.

Han oppnådde sine største triumfer i laghopping på det finske laget som var anført av den suverene Matti Nykänen. Han var med på å sikre finsk gull i laghopping i VM 1985 og 1987, samt i OL 1988 i Calgary.

 Referanser 

 Eksterne lenker 


Kategori:Personer fra Rovaniemi
Kategori:Finske skihoppere
Kategori:Olympiske mestere for Finland
Kategori:Olympiske mestere i skihopping
Kategori:Verdensmestere i skihopping
Kategori:Deltakere for Finland under Ski-VM 1985
Kategori:Deltakere for Finland under Ski-VM 1987
Kategori:Deltakere for Finland under Vinter-OL 1988
Kategori:Skihoppere under Vinter-OL 1988